   
ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾ։
	1.  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ 
	15.10.2026

	
	 N /55033-2026

	Ի պատասխան Ձեր 06.10.2026թ. N 01/24777-2026 գրության՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է 1022-12010 Անասնաբուծության ճյուղում իրականացվող ներդրումային ծրագրերին աջակցություն միջոցառումից վերաբաշխում կատարելու միջոցով 28.8 մլն դրամ հատկացնել 1187-12009 Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցություն նոր միջոցառմանը (այսուհետ՝ Միջոցառում), հայտնում ենք, որ բովանդակային առումով առարկություններ չունենք:
Միաժամանակ Նախագծի վերաբերյալ ներկայացնում ենք խմբագրական բնույթի հետևյալ առաջարկները.
ա/ N 2 հավելվածում Միջոցառման - այլ ընթացիկ դրամաշնորհներ հոդվածը փոխարինել - սուբսիդիաներ ոչ պետական ոչ ֆինանսական կազմակերպություններին հոդվածով,
բ/ N 4 հավելվածում Միջոցառման շահառուների ընտրության չափանիշների տողում Ընտրված բառից առաջ ավելացնել Շահառուների ընտրության չափորոշիչները` ՀՀ գյուղատնտեսական տնտեսավարողներ՝ բառերը և ֆինանսական ցուցանիշները ներկայացնել տասնորդականի ճշտությամբ,
գ/ NN 1, 2 և 4 հավելվածներից հանել Ինն ամիս սյունը:

